**Odjel građevinarstva i geodezije - plan rada u 2022. godini**

Odjel građevinarstva i geodezije će u 2022. godini nastaviti sa sudjelovanjem u pripremi, prijavi i realizaciji znanstveno istraživačkih projekata u cjelosti financiranih od Europske Unije te Hrvatske zaklade za znanost, kao i razvojnih projekata financiranih iz strukturnih fondova Europske Unije u suradnji s privatnim i javnim pravnim subjektima, kao i realizaciji niza interdisciplinarnih razvojnih studija i projekata s relevantnim gospodarskim subjektima iz Hrvatske i inozemstva.

Uz to se planiraju slijedeće aktivnosti:

1. Redovito će se pratiti aktivnosti članova HATZ-a preko baze podataka članova odjela koja će omogućiti redovito ažuriranje i trenutan uvid u ostvareni broj bodova svakog člana Odjela sukladno usvojenim pravilima godišnjeg ocjenjivanja aktivnosti članova HATZ-a.
2. Osiguranje podrške aktivnom radu članova Odjela u sklopu pojedinih tijela HATZ-a i to:
	* Prof. dr. sc. Nevenka Ožanić u Odboru za suradnju s gospodarstvom i regionalnu suradnju,
	* Prof. emer. dr. sc. Dubravka Bjegović u Odboru za međunarodnu suradnju,
	* Prof. dr. sc. Dražen Aničić u Odboru za nagrade,
	* Prof. dr. sc. Miljenko Lapaine u Odboru za etiku,
	* Prof. dr. sc. Meho Saša Kovačević u Centru za razvojne studije i projekte,
	* Prof. dr. sc. Boško Pribičević u Centru za razvojne studije i projekte,
	* Prof. dr. sc. Damir Medak u Centru za geoinformacije i kartografiju,
	* Prof. dr. sc. Mladen Zrinjski u Centru za geoinformacije i kartografiju,
	* Prof. dr. sc. Ante Mihanović u Znanstvenom vijeću i
	* Prof. emer. dr. sc. Božidar Biondić u Znanstvenom vijeću.
3. Unapređenje članova suradnika u redovite članove i redovitih članova u članova emerituse Akademije.
4. Predlaganje znanstvenika za dobivanje odgovarajućih priznanja nakon što budu raspisani natječaji za nagrade HATZ-a.
5. Suradnja sa stručnim udrugama iz polja građevinarstva i geodezije, na području zajedničkog organiziranja predavanja, radionica, seminara, okruglih stolova i javnih skupova. To se posebno odnosi na suradnju s Hrvatskim savezom građevinskih inženjera, Hrvatskom komorom inženjera građevinara i Hrvatskom komorom ovlaštenih inženjera geodezije.
6. Aktivno učešće članova Odjela u radu HATZ-a, s posebnim naglaskom na objavljivanje znanstvenih radova, između ostalog i u izdanjima HATZ-a te izlaganjima na skupovima HATZ-a.

Prof.dr.sc. Meho Saša Kovačević

Tajnik Odjela građevinarstva i geodezije